Diari Oficial de la Generalitat Valenciana


Sumari del DOGV 8730, del 31-01-2020 (2020/744)

Extracte de la Resolució de 24 de gener de 2020, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen, de forma anticipada per a l'any 2020, les ajudes per a projectes desenvolupats dins de les estratègies de desenvolupament local participatiu, aprovades als GALP a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8730

Data del DOGV
:   31-01-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/744


Data del document
:   24-01-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

Extracte de la Resolució de 24 de gener de 2020, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen, de forma anticipada per a l'any 2020, les ajudes per a projectes desenvolupats dins de les estratègies de desenvolupament local participatiu, aprovades als GALP a la Comunitat Valenciana. [2020/744]  
  
BDNS (identif.): 493556.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades Nacional de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Podran ser-ne beneficiaris les persones físiques o jurídiques, de caràcter públic o privat, i agrupacions constituïdes com a GALP, que desenvolupen projectes integrats en l'EDLP i que contribuïsquen a aconseguir un o diversos dels objectius previstos en l'article 5.1 de la present ordre, en l'àmbit territorial del GALP, a la Comunitat Valenciana.  
Els GALP podran ser beneficiaris de projectes, i portar-los a la pràctica, de conformitat amb l'EDLP, d'acord amb l'apartat 4 de l'article 34 del capítol II del Reglament 1303/2013.  
Els GALP podran ser beneficiaris d'ajudes destinades a les despeses de funcionament i animació, per a la posada en pràctica de la seua estratègia.  
  
Segon. Objecte  
1. Convocar de forma anticipada, per a l'exercici 2020, les ajudes destinades a projectes d'inversió desenvolupats en les EDLP, aprovades per la Conselleria d'Agricultura, Medi Ambient, Canvi Climàtic i Desenvolupament Rural, regulades per l'Ordre 20/2017, de 21 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases reguladores de les ajudes per a projectes desenvolupats dins de les estratègies de desenvolupament local participatiu, aprovades als GALP a la Comunitat Valenciana, per a la prioritat 4 (DOGV 8099, 04.08.2017).  
2. Convocar de forma anticipada, per a l'exercici 2020, les ajudes destinades als costos de funcionament i animació dels GALP, i a projectes de despeses desenvolupades dins de les EDLP, regulades per l'Ordre 20/2017, de 21 de juliol, per les modificacions introduïdes en l'Ordre 10/2019, de 27 de juny, i pel Conveni de col·laboració entre la Generalitat, a través de la Conselleria d'Agricultura, Medi Ambient, Canvi Climàtic i Desenvolupament Rural, i els grups d'Acció Local de Pesca per a l'aplicació de l'EDLP en el marc del FEMP 2014-2020, que estableix les condicions i obligacions assumides pels GALP com a entitat col·laboradora de la Conselleria d'Agricultura, Medi Ambient, Canvi Climàtic i Desenvolupament Rural, en l'aplicació, la gestió i el control de les ajudes que es tramiten per al desenvolupament de les EDLP.  
  
  
Tercer. Bases reguladores  
L'Ordre 20/2017, de 21 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, aprova les bases reguladores de les ajudes per a projectes desenvolupats dins de les estratègies de desenvolupament local participatiu aprovades als GALP a la Comunitat Valenciana (DOGV 8099, 04.08.2017).  
Ordre 10/2019, de 27 de juny, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es modifica l'Ordre 20/2017, de 21 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases reguladores de les ajudes per a projectes desenvolupats dins de les estratègies de desenvolupament local participatiu, aprovades als grups d'acció local pesquera a la Comunitat Valenciana (DOGV 8583, 03.07.2019).  
  
Quart. Quantia  
1. Programa 714.10, Ordenació i millora de la producció pesquera, capítol 4  
1.1. Línia S8187000  
Denominació línia: «Ajuda per a despeses de funcionament GALP»  
L'import global màxim és de 420.000,00 €, que es distribueix en 128.397,40 € per a despeses de projectes de desenvolupats dins de l'EDLP, i 291.602,60 € per a despeses de funcionament i animació.  
  
2. Programa 714.10, Ordenació i millora de la producció pesquera, capítol 7  
2.1. Línia S7747000  
Denominació línia: «Ajudes inversions GALP»  
Imports globals màxims per anualitats:  
Anualitat 0011 280.031,67 €  
Anualitat 6961 622.778,00 €  
Anualitat 8576 720.355,00 €  
  
Cinqué. Termini de presentació de sol·licituds  
El termini de presentació de sol·licituds en l'exercici 2020 per a les ajudes de la present convocatòria serà d'un mes des de l'endemà de la publicació del present extracte de la convocatòria en el Diari Oficial de la Generalitat Valenciana.  
  
València, 24 de gener de 2020.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.